Hospital

An baláy-tambalan o ospital usa nga nagmamangno hin panlawas nga institusyon nga nahatag ha may sakit hin tambal nga may-ada mga nars ngan ispesyalista ha medisina ngan mga gamit pan-medikal. An gibabantogi nga klase hin hospital amo an hospital pankasahiran o general hospital, nga agsob may-ada emergency department nga pandagmitan nga pagtambal hin mga problema ha panlawas sugad han nasunogan o naaksidente ngadto ha gin-atake ha kasingkasing. An hospital pandistrito naman agsob may-ada dumagko nga nagmamangno hin panlawas nga facilidad han iya rehiyon, nga may-ada damo nga higdaan para hin intensive care ngan dugang pa nga higdaan para han mga pasyente nga nagkikinahanglan hin panmaiha nga pagmangno. An mga espesyalista nga hospital naman naglalakip hin mga trauma center, hospital hin rehabilitasyon, hospital para han mga bata, hospital para han edaran, hospital nga nanginginano hin ispesipiko nga medikal nga pagkikinahanglan sugad han psychiatric treatment ngan pipira nga kategorya hin sakit. An mga espesyalista nga hospital nakakabulig pahamub-on an gastos ha pagmangno hin panlawas ikompara ha mga hospital pankasahiran.

Mga kasarigan